Vrou steek glo dwelms in kos weg | Maroela Media
ŉ 20-jarige vrou is in hegtenis geneem nadat sy glo op Nuwejaarsdag dwelms, wat in kos versteek was, na ŉ gevangene probeer smokkel het.
Lt.kol. Thulani Zwane, woordvoerder van die polisie, het gesê die vrou het by die Port Shepstone-polisiestasie aangekom om by haar 30-jarige vriend te kuier. Die vriend is in aanhouding op aanklag van die besit van dagga
“Die vrou het gevra of sy ŉ houer en sak met kos aan die gevangene kan oorhandig. Polisiebeamptes was agterdogtig en het die roomysbak met bredie deursoek, toe hulle op drie sakkies dagga afgekom het.”
Die vrou is onmiddellik in hegtenis geneem. Sy sal binnekort in die Port Shepstone-landdroshof verskyn op aanklag van die besit van dagga.
Moet seker moeilik wees.
“Slimtwak” laat nie -slimmes nog dommer dinge doen!10 uit 10 vir die SAP lede wat so op en wakker is!
Hulle leer maar net nie hulle les nie – sit in ‘n sel en karring nog met dwelms!!!
Aag nou wat is die probleem, al die tronke het ook dwelms en dagga in. Sy wou seker net nie mededeelsaam wees nie.
Hy is kla in die moeilikheid, en nou smokkel sy nog dagga in ook. Aan die beamptes moet ek sê puik werk, daar is so baie beamptes wat nog `n ongelooflike goeie werk doen hou so aan!